Maria Casarès

Maria Casarès (sünninimi María Victoria Casares Pérez; 21. november 1922 A Coruña, Hispaania – 22. november 1996 La Vergne, Charente-Maritime'i departemang) oli Galiciast pärit prantsuse teatri- ja filminäitleja.

Casarès sündis Hispaania poliitiku Santiago Casares Quiroga (valitsusjuht 1936. aastal) perekonnas. Pärast Hispaania kodusõda emigreerus Casarès koos perekonnaga Prantsusmaale. 1942. aastal lõpetas Pariisi Konservatooriumi. 1944. aastal hakkas mängima filmides. Debüütroll oli 1945. aastal linale tulnud Marcel Carné filmis "Ülemise rõdu lapsed".

Casarèsi tuntuim roll on Surmaprintsess 1950. aastal valminud Jean Cocteau filmis "Orphée" ("Orpheus"). Pärast 1950. aastat pühendas ta end teatritööle, filmis esines harvemini. Aastatel 1952–1954 töötas teatris Comédie-Française ja 1954–1960 teatris Le Théâtre national populaare. Pärast Francisco Franco surma (1975) naasis 1976. aastal Hispaaniasse. 1980. aastal avaldas memuaarid "Résidente privilégiée". 1989. aastal nomineeriti Casarès Césarile kategoorias "Parim kõrvalosatäitja".

Välislingid

Maria Casarès. Filmography. Imdb.ee 

Prantsusmaa näitlejad
Sündinud 1922
Surnud 1996